**Την Κυριακή 11 Δεκεμβρίου στις 12 το μεσημέρι,
ο καθηγητής της μουσικής (κλασσικής κιθάρας και θεωρητικών) Στέλιος
Κοσμάς θα κάνει μία παρουσίαση ενός ειδικού μουσικού συστήματος για
παιδιά στο
ΚΕΛΥΦΟΣ
Αμφικτύονος 17
στο Θησείο
τηλ.210/34.10.820, 6977.12.66.29**

Το σύστημα μουσικής εκπαίδευσης που θα παρουσιάσει ο καθηγητής της
μουσικής Στέλιος Κοσμάς, βασίζεται στις ιδέες του μεγάλου μουσικού
παιδαγωγού Edgar Willems, όπως αναπτύχθηκε και εξελίχθηκε τα τελευταία
40 χρόνια στην Ιταλία και συναντήθηκε με άλλες παιδαγωγικές
προσεγγίσεις (σύστημα Suzuki, θεωρίες του Τσόμσκι για τη γλώσσα και τη
σχέση της με τη μουσική κλπ.).
Ξεκινώντας από την αντίλληψη ότι ο ήχος είναι πρώτα απ΄όλα συμβάν κι
όχι θεωρία ή σύμβολα, το παιδί αρχίζει να μαθαίνει μουσική παίζοντας
και δημιουργώντας από το πρώτο κιόλας μάθημα. Ειδικό εποπτικό υλικό
(κλιπς που ενσωματώνονται στο όργανο, κουδούνες και κύβοι)
χρησιμοποιούνται σα σχήματα-μεσολαβητές ανάμεσα στη μουσική πράξη και
στη συμβολική περίγραφή της, σε επίπεδο παρτιτούρας και θεωρίας που
έρχεται να περιγράψει αυτό που ήδη έχει κάνει το παιδί.
Το σύστημα λειτουργεί σε γκρουπ των έξι έως επτά ατόμων και μπορούν να
το παρακολουθήσουν παιδιά από την ηλικία των πέντε ετών και άνω.
Εντυπωσιακά αποτελέσματα μπορεί επίσης να δώσει στη μουσική εκπαίδευση
παιδιών με ειδικές ανάγκες (αυτισμός, νοητική στέρηση) και παιδιών με
κινητικά προβλήματα.
Σολφέζ και θεωρία ενσωματώνονται στο μάθημα με τη χρήση κίνησης
ειδικών κατασκευών.
Η ομάδα των παιδιών συμπράττει με μουσικούς της οικογένειας των
εγχόρδων από τα πρώτα κιόλας μαθήματα.
Πριν από την έναρξη των μαθημάτων θα γίνει ενημέρωση και παρουσίαση
του προγράμματος.
Το κόστος συμμετοχής είναι αρκετά μικρότερο σε σχέση με το συνηθισμένο
κόστος μαθημάτων Ωδείου.